text: Bak watèë ka neuduëk di Acèh, Habib Bugak Asyi jeuët keu inisiator Peusapat Pèng (penggalangan dana) nibak ureuëng Acèh. 'Oh lheuëh pèng ka neupeusapat , Habib Bugak Asyi neuriwang lom u tanoh teumpatgeuh lahé di Meukkah bak thôn 1809 masihi untôk geubloë tanoh di seukita Seumeujid Masjidil Haram. Bloë-meubloë tanoh wakeuëf geungui pèng umat an na geutamah ngön pèng droëgeuh nyan lom.
text: #000001
text: “Rumoh nyan (Baitul Asyi) peujeuët keu teumpat tinggai jameu'ah haji di Acèh nyang trôh u Meukkah untôk neupeubuët ibadah haji an seubagoë teumpat tinggai ureuëng nyang teuka di Acèh nyang ka neuduëk di Meukkah. Sangkira singöh keureuna na saboh sabab hingga h'ana lé ureuëng Acèh nyang jak ék haji u Meukkah, maka rumoh wakeuëf neungui seubagoë teumpat neuduëk ureuëng meureunoë beuët (santri atawa mahasiseuwa) Jawi.”
text: #000004
text: Miseuë singöh h'ana lé cit aneuk beuët atawa mahasiseuwa jawi..
  maka rumoh wakeuëf nyan jeuët neucok munafa'at keu para aneuk beuët aseuli Meukkah.
text: #000006
text: Meunyö h'ana lé cit aneuk beuët Meukkah nyang ngui tanoh wakeuëf, maka munafa'at rumoh ngön tanoh nyan jeuët neucok an geungui keu maslahat Masjidil Haram."
text: #000007
text: Ka na 200 thôn rumoh peuniyôh nyan teudöng an tanoh nyan teujaga ngön göt sampoë 'an uroë nyoë.
text: #000008
text: Pèng geunantoë nyan geungui lom ngön geubloë tanoh jiôhjih seukita 500 mètè nibak Seumeujid Masjidil Haram. Seulaén geupeugöt rumoh peuniyôh, Baitul Asyi geupeukeumang lom jeuët keu sarana bisnis nyang udép sabé.
text: #000010
text: Lheuëh nyan jinoë, Keurajeuën Ôseumaniyah ka h'ana lé, ka meugantoë ngön nanggroë-nanggroë barô. Meukkah jinoë jitamöng lam Keurajeuën Arab Sa'udi lom Acèh jeuët keu provinsi lam NKRI. Jameu'ah haji nyang teuka di Acèh ka h'an meuteumeung munafa'at lé bak tanoh wakeuëf éndatugeuh, sabab banduwa nanggroë barô nyan na atôran nyang meubida teukayét haji ngön wakeuëf.
text: #000013
text: Bak thôn 2006 Pomeuréntah Arab Sa'udi ngön Pomeuréntah Éndonèsiya barô geumufakat teukayét bhaih nyan, nyan keuh nyan barô jameu'ah haji embarkasi Acèh meuteumeung lom hakgeuh.[]
text: #000014
text: Acheh Network adalah Platform media yang menyajikan Berita terkini, Sejarah, Budaya, Keagamaan, Traveling serta informasi dan tips lainnya.
  Kami juga menerima kiriman artikel dari pembaca dengan menyertakan biodata diri dan melalui proses editing dari editor Acheh Network sebelum dipublikasikan.
text: #000017